open-index/open-wikipedia-markdown huggingface dataset:
Musées Gadagne

**dmusées Gadagne** er en museumsinstitusjon i byen Lyon i Frankrike. Institusjonen holder til i et bygningskompleks fra renessansen, og rommer to museumssamlinger, nærmere bestemt Musée d'Histoire de Lyon, som er et museum over Lyons historie, og Musée des Arts de la marionnette (MAM), som er et figurteatermuseum som blant annet forteller historien om Lyons egen Guignol.

## Bygningen
Museet holder til i l'hotel de Gadagne, et herskapshus fra renessansen som foruten bygningskomplekset omfatter et parkanlegg. Anlegget har siden 1998 vært oppført på UNESCOs verdensarvliste, sammen med andre deler av Lyons arkitektoniske kulturarv. På dette tidspunktet var bygningen i en svært dårlig forfatning, og det ble vedtatt at bygningen skulle gjennomgå en omfattende renovering og restaurering.

En av l'hotel de Gadagnes tidligste eiere var Marie-Catherine de Pierrevive, som var hoffdame hos Katharina de Medici.

## Musée d'histoire de Lyon

Lyons historie er temaet for den ene museumssamlingen i musées Gadagne. Denne delen av museet beskriver hvordan Lyon har utviklet seg gjennom århundrene.

## Musée des Arts de la marionnette (MAM)

Musée des arts de la marionnette er Frankrikes største museumssamling relatert til figurteater.

### Historikk
I 1946 ble det bestemt at det skulle etableres en dukketeatersamling i l'hotel de Gadagne, og i 1950 åpnet museet dørene for første gang. Lyons egen teaterdukke Guignol var helt fra starten sentral i museumssamlingen. I 1956 ble samlingen utvidet med et stort antall unike objekter som juristen Léopold Dor hadde samlet. Fra da av rommet museet i Gadagne-anlegget over 2000 teaterfigurer, kostymer, kulisser, teatermanuskripter, plakater og mobile dukketeaterscener fra hele verden.

I perioden 1998-2009 var hele Gadagne-anlegget en stor byggeplass, i forbindelse med renoveringen og restaureringen av anlegget. Figurteatersamlingen, som da var en integrert del av Lyons historiske museum, stengte dørene for publikum i 2003, og ble først gjenåpnet i 2009. Ved gjenåpningen hadde samlingen fått plass i hele ni av bygningens praktsaler, og status som en separat samling som bar navnet Musée des marionnettes du monde (museum for teaterdukker fra hele verden).

I april 2017 skiftet museumssamlingen navn på nytt. Det nye navnet ble Musée des Arts de la marionnette (MAM). Navneendringen sammenfalt med at museet åpnet dørene for første trinn av en reinstallasjon av den faste samlingen. Trinn to av denne fysiske omorganiseringen av figurteatermuseet innvies i november 2018.

### Samlingen
I tillegg til teaterfigurer, kulisser, manuskripter, plakater og andre gjenstander, inneholder museumssamlingen videodokumentasjon av en rekke figurteaterproduksjoner som har vært oppført i nyere tid. Noen av disse videoene har museets publisert på sine nettsider, deriblant et klipp fra produksjonen *Signaux* (norsk: *Signaler*), som Compagnie Plexus Polaire ledet av Yngvild Aspeli hadde premiere med i 2011.

## Referanser


## Eksterne lenker

* Hjemmesiden til musées Gadagne - besøkt 27. oktober 2018
VM i langdistansetriatlon 2018

**[[VM i langdistansetriatlon]] 2018** (2018 ITU Long Distance Triathlon World Championships) ble arrangert 14. juli 2018, som en del av VM i multisport. Mesterskapet ble arrangert på Fyn i Danmark. 

Løpet var 3000 meter svømming, 120 km sykling og 30 km løping.

## Resultater menn
### Senior






## Resultater kvinner
### Senior






## Resultater paratriatlon
### Menn
#### PTWC






#### PTVI






### Kvinner
#### PTS3




## Referanser


## Kilder
;Resultater menn
* Senior - PTWC - PTVI
;Resultater kvinner 
* Senior - PTS3 

## Eksterne lenker
* International Triathlon Union
Apelles (Bibelen)

**Apelles** var en av de sytti disipler. Han nevnes i Romerbrevet, 16,10, der Paulus nevner ham som en «som har stått sin prøve i Kristus». Apelles skal senere ha blitt den første biskop av Smyrna; andre tradisjoner vil imidlertid at han var biskop av Heraclea i Trachis. 

Apelles ære som helgen; minnedagen er 22. april, i Hellas dessuten 31. oktober.

## Eksterne lenker
* Catholic Online
Sentralasiatisk mesterskap i triatlon 2018

**Sentralasiatisk mesterskap i triatlon 2018** ble arrangert i Tsjolpon-Ata i Kirgisistan 7. juli 2018, i forbindelse med Asiacupen i triatlon. 

## Medaljevinnere
Medaljevinnere:

## Referanser


## Eksterne lenker
* International Triathlon Union
U23-asiamesterskapet i triatlon 2018

**U23-asiamesterskapet i [[triatlon]] 2018** ble arrangert 24. juni 2018 i Gamagori i Japan.

Løypa var 1500 meter sykling, 37 km sykling og 10 km løping.

## Resultater menn






## Resultater kvinner






## Referanser


## Kilder
;Resultater:
* Menn - kvinner

## Eksterne lenker
* International Triathlon Union
WorldSkills Competition

**WorldSkills Competition **er en verdensomfattende fagkonkurranse for ungdommer til og med 22 års alder.

WorldSkills Competition gjør det mulig å sammenligne fagkompetansen mellom ungdommer land imellom. Konkurransene fremmer på den måten internasjonale kontakter og utveksling av kunnskaper og erfaringer mellom landene. WorldSkills Competition har en historie siden 1952. Konkurransene organiseres av WorldSkills International. 

Annethvert år samles fagutdannende ungdommer fra hele verden for å konkurrere i mer enn 6o ulike fag. Konkurransene skjer foran publikum. De konkurrerende er blitt pekt ut som representanter gjennom nasjonale og regionale konkurranser. Det konkurreres i over 6o forskjellige yrkesfag og deltakerne kommer fra over 80 forskjellige land eller regioner verden over. Utover de offisielle fagene konkurreres det også i en håndfull oppvisningsgrener. Samtlige konkurransegrener representerer yrker innenfor teknologi, industri og servicebransjer.

## Eksterne lenker
* WorldSkills International – Offisielt nettsted
* WorldSkills International  – Portal med fokuset på konkurransene
* WorldSkills Foundation
Ali Karimi

**Ali Karimi** er navnet til flere personer:

* Ali Karimi (1978–), en iransk fotballspiller født i Karaj
* Ali Karimi (1994–), en iransk fotballspiller født i Isfahan
Ålesund Dukketeater

**Ålesund Dukketeater** ble opprettet som en del av Ålesund Teaterforening i 1973, og ble en selvstendig gruppe i 1979 eller i 1983; kildene er motstridende. I tillegg til å turnere rundt i landsdelen med sine dukketeaterforestillinger, holdt teateret også kurs i drama, dukketeater, stemmebruk og dukkemaking.

På 1970- og 1980-tallet var dukketeateret svært aktivt, og de fire medlemmene fremførte sine forestillinger både lokalt i Ålesund og på turné rundt om i landet.

Dukketeaterets leder var fra starten av Else Isaksen, som også var leder for Ålesund Teaterforening i perioden 1976-1978. Med årene tok hennes datter Karoline Isaksen over som leder av dukketeateret. Ålesund Dukketeater var medlem av Norsk Dukketeaterforening, som senere skiftet navn til UNIMA Norge.

## Repertoar (utvalg)

* *Lille Larve aldrimett – et ordløst dukketeater*
* *Tre små griser*
* *Bymusa og fjellmusa*
* *Prinsessen og Grisepasseren*

## Referanser


## Eksterne lenker
*
Presidentvalget i Irland 2018

**Presidentvalget i Irland 2018** fant sted 26. oktober 2018. President Michael D. Higgins som hadde vært president siden 2011, ble gjenvalgt med 55,81 % av stemmene. Valgdeltakelsen var 44 %. Valget ble avholdt på samme dato som en folkeavstemning om blasfemi.

## Utgangspunkter
Det var første gang siden valget i 1966 at den sittende presidenten hadde motkandidater. Det var dessuten første gang i historien at en sittende president som hadde nominert seg selv for gjenvalg, møtte motkandidater i valget, ettersom Éamon de Valera ble nominert av Fianna Fáil da han søkte gjenvalg i 1966. Det var også det første valget med to kandidater som hadde stilt ved forrige valg. Presidentinnsettelsen fant sted 11. november 2018.

## Valgordning
Presidentvalg gjennomføres i henhold til artikkel 12 i Irlands grunnlov og lov om presidentvalg av 1993. Alle irske borgere som er ført i valgmanntallet hadde stemmerett. I henhold til en endringslov til valgloven av 2011 er det innført en grense på pengebruk på 750 000 euro for hver kandidat. Kandidater som velges eller som får 12,5% av stemmene ved nederlag, har rett til å få refundert utgifter opp til 200 000 euro.

## Referanser


## Eksterne lenker

* Presidentvalget 2018 – Presidential Tilbake Offiseren
* *TheJournal.ie* - #Aras 2018 #Aras 18
* *[[The Irish Times|Den Irske Times]]* - Presidentvalget
* RTÉ.ie - Presidentvalget
* RTÉ - kandidat video plasser web-side

### Kampanjenettsteder

* Peter Casey
* Gavin Duffy 
* Joan Freeman
* Sean Gallagher
* Michael D. Higgins
* Liadh Ní Riada
Jason av Tarsus

**Jason** av Tarsus var en tidlig kristen som i Apostlenes gjerninger nevnes som apostelen Pauli gjestgiver i Thessaloniki.

### I Bibelen
Ifølge det som sies i Apostlenes gjerninger (Apg 17,5) lot Jason både apostelen Paulus og hans ledsager Silas komme og bo i hans hus under Pauli annen misjonsreise. Det var etter at de kristne var blitt utestengte fra byens synagoge. Medlemmer av byens jødiske menighet anklaget deretter Jason for øvrigheten, men han var i stand til å betale kausjon og ble satt på frifot igjen. . Jason reiste ifølge Romerbrevet 16,21 senere til Korint der han atter traff Paulus.

### Andre kilder
Senere skal Jason sammen med Sosipater ha kommet seg til Korfu og forkynt den kristne lære der, hvorpå Kerkyyllinoa, øyas hersker, kastet dem begge i fengsel.  Sosipater skal ha lidd martyrdøden der, mens Jason ble løslatt av Kerkyylinoas' etterfølger, Datianos.

Jason æres som helgen; hans minnedag i den katolske kirke er 12. juli (25. juni i den ortodokse kirke). Han regnes som en av de sytti disipler og skal ha blitt biskop i Tarsus.

## Ltiteratur

* 
* [Eintrag in ''Vollständiges Heiligen-Lexikon'' (1858)](http://www.zeno.org/Heiligenlexikon-1858/A/Jason,+S.+(2))

## Eksterne lenker
* Eintrag in www.heiligenlexikon.de
Inge Halstensen

**Inge Andreas Halstensen** (født 26. mars 1945 i Fitjar) er en norsk fiskebåtreder i Bekkjarvik i Austevoll.

Han gikk Øystese statsrealskule og gymnas og er utdannet cand.philol. fra Universitetet i Bergen. Han har også tatt språkkurs ved Boston University. Han giftet seg i 1969 med Eli Kristine Jacobsen fra Auklandshamn. Han var lektor ved Selbjørn skule før han i 1979 ble fisker og overtok familiens fiskebåtrederi som fjerde generasjon. Fiskebåtrederiet var i 2016 landets sjette største; verdier i form av fiskebåter og kvoter ble anslått til 2 milliarder kroner.

Han har hatt en rekke verv i fiskernes organisasjoner, blant annet som medlem av landsstyret i Norges Fiskarlag 1982–1994, ordfører i representantskapet i Fiskebåtredernes Forbund 1982–1993, styremedlem 1993–2010 og styreleder 2006–2010. Han var medlem av salgsstyret i Norges Sildesalgslag 1982–1997. Halstensen har vært benyttet i internasjonale forhandlinger om fiskerisamarbeid, som medlem av Norges forhandlingsdelegasjon med EU 1982–1994 og i delegasjonen om trepartssamarbeid mellom Norge, Færøyene og EU om makrellfisket fra 2004.

Halstensen var medlem av Austevoll kommunestyre 1976–1980 og Hordaland fylkesting 1980–1983, valgt for Kristelig Folkeparti.

Han har også engasjert seg som forvalter av handelsstedet Bekkjarvik og for å bevare av kystkulturen.

Halstensen ble i 2013 utnevnt til æresmedlem av Norges Fiskarlag. Han ble i 2018 tildelt Kongens fortjenstmedalje for sitt virke.

## Referanser


## Eksterne lenker
*
Ampliatus

**Ampliatus** (eller *Amplias*) var en av de sytti disipler. Han nevnes i Romerbrevet (Rom 16,8), der Paulus lar ham hilse. 

Ifølge en tidlig overlevering skal Ampliatus vart en medarbeider av apostelen Andreas, som innsatte ham som biskop i *Diospolis in Palestina*  (som i dag er byen Lod). Senere skal Ampliatus ha lidd martyrdøden på Balkan sammen med Urbanus og Narcissus. 

Ampliatus æres som Hellig; hans minnedag er 31. oktober.

## Eksterne lenker
* Catholic Online
* [''Vollständiges Heiligen-Lexikon'' (1858)](http://www.zeno.org/Heiligenlexikon-1858/A/Ampliatus,+SS.+(2))
Jan Erik Karlsen

**Jan Erik Karlsen** (født 1945) er en norsk offiser (generalmajor) som tilhørte våpengrenen Hæren da han var i tjeneste.

## Utdannelse
Karlsen ble uteksaminert fra Befalsskolen for Infanteriet i 1967 og deretter fra Krigsskolen i 1970. Han har examen philosophicum og grunnfag i pedagogikk fra Universitetet i Oslo, Hærens stabsskole i 1980-1981, Führungsakademie der Bundeswehr i perioden 1983-1985 og Royal College of Defence Studies i 1994.

## Militær karriere
Karlsen har tjenestegjort ved Åsegarden, Setermoen og Garnisonen i Sør-Varanger. Han var kullsjef ved Befalsskolen for Infanteriet i Trøndelag. Senere var han spesialstabsoffiser, kontorsjef og avdelingssjef ved Hærstaben. 

I 1988/1989 var han sjef for den norske FN- bataljonen i Sør- Libanon, som tjenestegjorde under UNIFIL. I 1993 gjennomførte han en repetisjonsøvelse som sjef for Brigade 8 (Rogaland). Han var sjef for Møre infanteriregiment nr. 11, og deretter Deputy Chief of Staff ved HQ North (NATO) i Stavanger før han i 1997 tiltrådte stillingen som infanteriinspektør og sjef for Oppland Regiment (Elverum). 

Han avsluttet sin militære karriere som generalmajor og sjef for Distriktskommando Sør- og Vestlandet (Kristiansand).

Han har vært i internasjonal tjeneste under Gulfkrigen (Saudi Arabia) i 1991, NATO- tjeneste i IFOR/SFOR HQ som Sarajevo Detachment Commander 1996-97 og  FN- tjeneste i UNMIK/Priština som Senior Military Liaison Officer i 1999.

## Utmerkelser
Karlsen var tildelt flere utmerkelser: For sin karriere i Forsvaret mottok han Forsvarsmedaljen med stjerne og Hærens vernedyktighetsmedalje med tre stjerner. Han deltok på en rekke utenlandsoppdrag, og ble for dette tildelt Forsvarets medalje for internasjonale operasjoner med stjerne, Forsvarets innsatsmedalje med rosett for Saudi Arabia, NATO-medaljen for tidligere Jugoslavia, FN-medaljen for UNIFIL (Libanon) med 2-tall og UNMIK (Kosovo), og FNs fredsprismedalje 1988. For sin tjeneste under Gulfkrigen mottok han også den britiske Gulfmedaljen med rosett, kuwaitiske Frigjøringsmedaljen og den saudiarabiske Medaljen for frigjøring av Kuwait. 
Han har videre blitt tildelt Norsk Militært Tidsskrifts medalje for besvarelse av prisoppgave i sølv og Det frivillige Skyttervesens hederstegn, samt ferdighetsmerkene Det militære skarpskyttermerke med laurbær, Det militære marsjmerke med stjerne, Det militære skimerke, Infanterimerket, Dugleiksmerket med stjerne, Idrettsmerket, Havhesten, NAIS-medaljen med tre stjerner, Skiskyttermedaljen og KNBLO-medaljen med krone.

### Merknader

## Referanser
Vichai Srivaddhanaprabha

**Vichai Srivaddhanaprabha** (født 4. april 1958 i Bangkok, død 27. oktober 2018 i Leicester) var en thailandsk forretningsmann og milliardær.

Srivaddhanaprabha bygget sitt forretningsimperium på taxfree-kjeden King Power, som han etablerte i 1989. I 2010 kjøpte han den britiske fotballklubben Leicester City FC. I 2017 kjøpte han også den belgiske fotballklubben Oud-Heverlee Leuven.

I mai 2016 var han ifølge *[[Forbes]]* Thailands 4. rikeste person med en formue på over 20 milliarder kroner.

Srivaddhanaprabha døde 27. oktober 2018 da helikopteret hans, av typen AgustaWestland AW169, styrtet på parkeringsplassen like utenfor Leicesters hjemmebane, King Power Stadium, like etter kamp. Fem personer omkom i ulykken.

## Referanser


## Eksterne lenker
*
Landstads gate (Skien)

**Landstads gate** (15–49, 20–54) er en todelt gate i Skien. Landstads gate nord er 580 meter lang og går nordover fra Hesselbergs gate, mens Landstads gate sør strekker seg 320 meter sørover fra Hesselbergs gate. 

## Bygninger (utvalg)
Langs nordsiden av gaten ligger Odd Fellow-gården i Skien. Huset ble tegnet av arkitekt Hans Grønneberg etter første verdenskrig, og kjøpt av Odd Fellow i 1951.

## Referanser
Helge Møgster

**Helge Arvid Møgster** (født 1953) er en norsk forretningsmann innen sjømatproduksjon og oljeservice fra Storebø i Austevoll. I 2019 hadde han en formue på 5,9 milliarder.

## Bakgrunn og virke
Han kommer fra en fiskerfamilie og er selv utdannet fiskeskipper. I 1980-årene lånte Helge Møgster og broren Ole Rasmus penger av faren for å kunne begynne for seg selv. I 2008 var Helge og Ole Rasmus Møgster to av tre milliardærer i den norske fiskeindustrien; den tredje var Kjell Inge Røkke, som de også hadde vært kompanjonger med. Møgster-brødrene etablerte investeringsselskapet Laco, som fortsatt eies av Helge Møgster og hans familie, etter at Ole Rasmus Møgster døde i 2010. Møgster-familien er hovedeiere i sjømatkonsernet Austevoll Seafood (hovedeiere i Lerøy Seafood Group) og supplybåtrederiet DOF ASA, som begge er notert på Oslo Børs og blant landets største selskaper i sine bransjer, samt mekanisk verksted, fiskemottak og pakkeri.

I 2019 anslo tidsskriftet *[[Kapital (tidsskrift)|Kapital]]* at Møgster hadde en netto formue på 5,9 milliarder norske kroner.

## Referanser
Guatemala under de panamerikanske leker

**Guatemala i de panamerikanske leker**. Denne artikkelen har en oversikt over de medaljene Guatemala har vunnet i de panamerikanske leker.

## Medaljesammendrag

## Eksterne lenker
*http://www.cog.org.gt/
HAARP

**Høyfrekvent aktivt auroralforskningsprogram** eller **High Frequency Active Auroral Research Program** (HAARP), er et ionosfærisk forskningsprogram som er blitt finansiert i samarbeid med US Air Force, US Navy, University of Alaska Fairbanks, og DARPA. Det ble designet og bygget av BAE Advanced Technologies (BAEAT). I 2015 ble prosjektet overtatt av University of Alaska Fairbanks.  Dets opprinnelige formål var å analysere ionosfæren og undersøke potensialet for utvikling av ionosfærisk forbedringsteknologi for radiokommunikasjon og overvåking. Som et universitetseid anlegg er HAARP en kraftig, høyfrekvens radiosender som brukes til studier av ionosfæren (rundt 60 til 300 km over bakken).

Det mest fremtredende instrumentet på HAARP er det ionosfæriske forskningsinstrumentet (IRI – Ionospheric Research Instrument), som er en radiosender i HF-båndet (3 til 30 MHz, altså mellom kortbølgeradio/AM og FM+DAB-radio) med høy effekt, opptil tre ganger høyere enn Kvitsøy-radiosenderen i sin tid.  Styrken på radiobølgene kommer opp i rundt 3 μW/cm2 (under en titusendel av strålingen fra solen) i ionosfæren.  IRI brukes til å midlertidig stimulere et begrenset område av ionosfæren. Andre instrumenter, som en VHF- og en UHF-radar, et fluxgate-magnetometer, en digisonde (en ionosfærisk sonderingsenhet) og et induksjonsmagnetometer, brukes til å studere de fysiske prosessene som oppstår i det stimulerte området.

HAARP har vært et mål for konspirasjonsteoretikere, som hevder at anlegget er i stand til å påvirke været til militære formål. Kommentatorer og vitenskapsfolk sier at tilhengere av denne teorien er uinformert, ettersom påstandene faller langt utenfor hva anlegget er i stand til, og endog utenfor hva som er mulig i henhold til fysikkens lover.

## Referanser




## Eksterne lenker
*
Venezuela under de panamerikanske leker

**[[Venezuela]] under de panamerikanske leker**.

## Medaljesammendrag

## Eksterne lenker
*- Comité Olímpico Venezolano Offisielt nettsted.
*http://www.covoficial.com.ve/
Erastos

**Erastos av Paneas** var ifølge en usikker tradisjon en av de sytti Jesu disipler. Han nevnes i Apostlenes gjerninger (Apg 19,22), i 2. Timoteusbrev (2 Tim 4,20) og også i Romerbrevet (Rom 16,23) som medarbeider av apostelen Paulus.

Erastos var regnskapsfører i Korint. Navnet Erastus er blitt funnet på en plass foran teateret i Korint:

::* […] Erastus pro aedilit[at]e vacat s(ua) p(ecunia) stravit.*

Dette til følge hadde en viss Erastos på egen bekostning hellelagt plassen som takk for at han var blitt valgt til *aedilus*. På grunn av tittelen (aedil = oikonomos i Rom 16,23) turde det dreie seg om den samme Erastus som den bibelske.

Det foreligger forskjellige overleveringer om hans senere levnedsvei, hvoretter han ble biskop enten i Filippi og der martyrdrept, eller overtok bispeembedet  i Paneas i Palestina.

Erastus æres som helgen.

## Referanser


## Eksterne lenker
* i ''Vollständiges Heiligen-Lexikon'' (1858)
* Catholic Online
Indometacin

**Indometacin** (C19H16ClNO4) er et betennelsesdempende (antiinflammatorisk) legemiddel (et non-steroid) som tilhører gruppen med ikke-steroide antiinflammatoriske midler (NSAIDs). Det er kjent at legemidlet er forbundet med noe større bivirkningsrisiko enn andre NSAIDs.

Indometacin finnes blant annet som kapsler og stikkpiller. Det brukes blant annet mot betennelser og smerter bevegelsesapparatet, men også mot urinsyregikt, nyrestein og gallestein. Nevrologisk brukes også indometacin til behandling visse sjeldne typer trigeminal-autonome hodepiner (såkalte TACs).

Hodepiner som responderer positivt på indometacin kalles gjerne i et samlebegrep for *indometacinresponsive hodepiner*. Kapsler bør inntas sammen med mat. 

## Farmakokinetikk
Indometacin har en biotilgjengelighet på opptil 100 % ved peroral tilførsel (noe mindre rektalt). Biotilgjengeligheten kan bli noe nedsatt ved samtidig inntak av mat eller Al/Mg-holdige antacida. Halveringstiden er . Det metaboliseres i leveren ved demetylering, glukuronidering og deacetylering.

## Indotesten for hodepine
Dersom legen mistenker at hodepinen kan være en trigeminal-autonom hodepine testes gjerne pasienten for behandling med indometacin. Denne testen kalles gjerne «indotesten». Dersom pasienten responderer positivt på indometacin (altså lar seg behandle med det), så kan man utelukke både SUNCT/SUNA og klasehodepine. Da er det enten paroksysmal hemikrani eller hemicrania continua. Er testen negativ testes derfor gjerne pasienten for behandling med oksygen, som virker positivt på klasehodepine, men er helt eller delvis uvirksomt for paroksysmal hemikrani, SUNCT/SUNA og hemicrania continua.

Pasienter som responderer positivt på indometacin vil kunne forvente tilnærmet 100 % effekt av medisinen. Dersom pasienten av ulike årsaker ikke kan bruke indometacin og legen allikevel mistenker paroksysmal hemikrani eller hemicrania continua, kan melatonin være et alternativ.

## Bivirkninger
Indometacin er forbundet med noe større bivirkningsrisiko enn andre NSAIDs. Ifølge St Olavs Hospital HF (Universitetssykehuset i Trondheim) er det vanlig med med bivirkninger i mage- og tarmsystemet, spesielt magekatarr og blødende magesår, som gir smerte i magen, kvalme og oppkast, eventuelt svart avføring som tegn på blødning. En kombinasjon med medikamenter som beskytter ventrikkelslimhinnen er derfor ofte nødvendig, som for eksempel omeprazol (en protonpumpehemmer som reduserer syremengden magen produserer) 20 eller 40 mg. 

Ved magesmerter bør man slutte med medisinen raskt, og eventuelt ta kontakt med lege umiddelbart. Andre bivirkninger er allergiske reaksjoner, diaré, øresus, svimmelhet og hodepine. I noen tilfeller er det også kjent, at brukerne kan få hallusinerende syns- og hørselsforstyrrelser.

## Stønad (Helfo)
Helfo gir ikke stønad når legemidlet skal brukes til å påvise sykdommen (diagnostisk). Stønad innvilges eventuel først når en diagnose er fastsatt, etter søknad fra spesialist i indremedisin, anestesiologi, nevrologi, klinisk nevrofysiologi eller fra en lege ved tilsvarende sykehusavdelinger.

## Referanser
USA under de panamerikanske leker

**[[USA]] under de panamerikanske leker**.

## Vertnasjon
USA har vært vertskap for de panamerikanske leker to ganger:

## Medaljesammendrag

## Referanser


## Eksterne lenker
*www.quadrodemedalhas.com
Volkswagen Phideon

**Volkswagen Phideon** er en sedan produsert av den tyske bilprodusenten Volkswagen. Den ble beskrevet av Volkswagen som sin «premiumklasse» som ble introdusert på Geneva Motor Show i 2016.
Odontolabis versicolor

***Odontolabis versicolor*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor(ca. 30-75 millimeter) og kraftig, halvmatt hjortebille. Hodet, pronotums og beina er svarte. Dekkvingene er gule med en smal svart strek langs midten. Hannen har stort hode og forstørrede kjever, men formen på disse kan variere noe. Store hanner har gjerne lange, krumme kjever med en lang, innoverrettet tann midt på, mindre hanner har ofte kjever som er mer eller mindre sagtakkede. Hos noen hanner har kjevene en enkelt spiss, hos andre en kam av tenner i spissen. Hodet ender foran i en bred, rundet "hylle" over mandiblenes røtter. Pronotum er kraftig innsnevret bakerst. Hunnen er bredere, uten forstørrede kjever, hodet med et rundet utskudd under fasettøynene, den svarte stripen langs dekkvingenes søm betydelig bredere.

## Levevis
Larvene utvikler seg i råtne trestammer.

## Utbredelse
Arten lever i det sørlige India.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Odontolabini]]*
******* Slekten *[[Odontolabis]]* Hope, 1842 – 44 arter
******** ***Odontolabis versicolor*** (Didier, 1931)

## Kilder
* Oversikt over artene

## Eksterne lenker
* Bildegalleri over artene, foto: Benjamin Harink
* Bildegalleri
* 
*
Anita Kåss

**Anita Kåss** (født 1979) er en norsk-britisk lege og forsker, kjent for sin forskning på leddgikt og andre autoimmune sykdommer.
## Forskning
Kåss disputerte i mars 2015 på en avhandling om effekten av kjønnshormonet gonadotropin på betennelse ved leddgikt, med Øystein Førre som veileder. I en studie med 99 leddgiktspasienter viste hun at en medisin som hemmet gonadotropinfrigjørende hormon førte til redusert sykdomsaktivitet og betennelse hos pasientene. Behandlingsprinsippet vakte internasjonal oppsikt, og i 2017 ble rettighetene kjøpt av japanske Astellas i det som av Inven2 ble beskrevet som «den største lisensavtalen gjort av et norsk sykehus noensinne». I 2018 ble et klinisk fase 2 studie av ASP1707 (gonadotropin-releasing hormone antagonist), for behandling av revmatisme, avsluttet uten suksess, og Astellas har ikke lenger noen pågående studier av ASP1707 til behandling av revmatologi. I 2020 ble det publisert en vitenskapelig artikkel som viser at ASP1707 ikke har noen positiv klinisk effekt på pasienter med revmatisme.

Kåss har sitt virke ved revmatologisk avdeling på Betanien hospital i Skien og ble i 2017 kåret til årets lege av Telemark legeforening.|url=https://adisinsight.springer.com/drugs/800032657

## Biografi
Kåss ble født i Liverpool i 1979 av indiske foreldre. Moren fikk leddgikt og døde til slutt av sykdommen da datteren var 13 år. Hun bestemte seg tidlig for at hun ønsket å forstå mer av sykdommen som hadde tatt livet av moren. Etter endt skolegang studerte hun medisin ved University of Liverpool og fikk praksisplass på Royal University Hospital. I studietiden møtte hun og ble gift med Robin Kåss, og de flyttet etterhvert til hjembyen hans, Porsgrunn og var gift fra 2000 til 2017.

Høsten 2018 ga hun ut boka *Mamma er en gåte* sammen med Jørgen Jelstad.

## Referanser
Georgias veg

**Georgias veg** (georgisk: საქართველოს გზა) er et politisk parti i Georgia. Det ble startet i 2006 av Salomé Zourabichvili, som ledet partiet til 2010. Partiet var fra 2007 til 2009 en del av opposisjonsalliansen som utfordret Forent nasjonal bevegelse. 

## Referanser
Guatemala under Panamerikanske leker 1971

**Guatemala under Panamerikanske leker 1971**. Guatemala deltok i de sjette Panamerikanske leker som ble arrangert i Cali i Colombia mellom 30. juli og 13. august 1971. De ble femtende beste nasjon med en gullmmedalje.

## Medaljer

## Medaljevinnerne

## Referanser
Thita Rangsitpol Manitkul

**Thita Rangsitpol Manitkul** (thai: ฐิฏา รังสิตพล มานิตกุล; født 8. november 1966 i Bangkok-provinsen) er en thailandsk politiker og oberstløytnant. Hun var valgt inn i Thailands parlament for perioden 2001-2005.

## Bakgrunn

Hennes far er Sukavich Rangsitpol, stedfortredende ministerpresident og minister for utdanning (1995–1997).

Hun studerte økonomi og forvaltning ved Chulalongkornuniversitetet, der hun avsluttet med en bachelorgrad i 1987. Hun fortsatte sine studier i samfunnsvitenskap i USA, der hun studerte ved University of Colorado og  mottok en mastergrad fra University of Dallas  i 1988.

Thita er tidligere medlem i det oppløste partiet Nye ambisjoner. 

Tidlig i 2022 lanserte hun hans kandidatur for guvernørskapet i Bangkok. Selv om hun ikke ble valgt, fikk hun 19 847 stemmer (0,74 %) for niendeplassen.( 31 kandidater ) 

## Referanser
Nicaragua under Panamerikanske leker 1971

**Nicaragua under Panamerikanske leker 1971**. Nicaragua deltok i de sjette Panamerikanske leker som ble arrangert i Cali  i Colombia mellom 30. juli og 13. august 1971. Nasjonen tok ingen medaljer under lekene.

## Referanser




## Eksterne lenker
* PAN de 1971 - medaljestatistikk (portugisisk)
Dorotheos av Tyros (martyr)

**Dorotheos av Tyros** (255–362) var ifølge en hagiografisk legende en tidlig prest og biskop i Tyros, som led martyrdøren der i høy alder. Han æres som helgen, med minnedag 5. juni.

Hans martyrium legges til året 362 hos Theophanes. Hva gjelder denne Dorotheos dreier det seg ikke om en realperson; han tilhører det legendariske. Den Dorotheos av Tyros som angis som forfatter av en liste over de sytti Jesu disipler har intet med ham å gjøre.

## Legenden om hans liv
Under de diokletianske kristenforfølgelser måtte presten Dorotheos dra i eksil. Ham kunne imidlertid vende tilbake etter noen år. Som biskop av Tyros deltok han i  325 på det første konsilet i Nikea. Under keiser Julian ble han atter en gang sendt i eksil til Trakia,og der led ghan martyrdøden. Den 107 år gamle geistlige ble fengslet, prylt og til sist drept for sin tros skyld.

## Referanser


## Litteratur
* Baudouin de Gaiffier: *»Sub Iuliano Apostata« dans le martyrologue romain*. I: *Analecta Bollandiana* 74, 1956, s. 19–20.

## Eksterne lenker
* 
*
MercedesCup 2018

**[[MercedesCup]] 2018** var en tennisturnering, og del av ATP-touren 2018 som fant sted i Stuttgart i Tyskland fra 11. til 17. juni 2018.

Det ble konkurrert i singel og dobbel for menn på gress.

## Vinnere
### Singel
*  '''Roger Federer''' slo  Milos Raonic, 6–4, 7–6(7–3)

### Dobbel
*  **[[Philipp Petzschner]]** /  **[[Tim Pütz]]** slo  Robert Lindstedt /  Marcin Matkowski, 7–6(7–5), 6–3

## Referanser


## Eksterne lenker
*
Narcissus av Athen

**Narcissus av Athen** var en av de sytti apostler. Sammen med apostlene Urban av Makedonia, Stachys, Ampliatus, Apelles av Heraklion og Aristobulus av Britannia assisterte han apostelen Andreas. Han nevnes i Romerbrevet 16,11.

Apostelen Filip konsekrerte St. Narcissus til biskop av Athen.  Hans minnedag er 31. oktober.

## Kilder
*St. Nikolai Velimirovic, *[[Ohrid-prologen]]*

## Eksterne lenker
*Apostle Narcissus of the Seventy, 4. januar (OCA)
*Apostle Narcissus of the Seventy, 31. oktober (OCA)
Gerry Weber Open 2018

**[[Gerry Weber Open]] 2018** var en tennisturnering, og del av ATP-touren 2018 som fant sted i Halle i Tyskland fra 18. til 24. juni 2018.

Det ble konkurrert i singel og dobbel for menn på gress.

## Vinnere
### Singel
*  **[[Borna Ćorić]]** slo  Roger Federer, 7–6(8–6), 3–6, 6–2

### Dobbel
*  **[[Łukasz Kubot]]** /  **[[Marcelo Melo]]** slo  Alexander Zverev /  Mischa Zverev, 7–6(7–1), 6–4

## Referanser


## Eksterne lenker
*
Queen’s Club Championships 2018

**[[Queen's Club Championships]] 2018** var en tennisturnering, og del av ATP-touren 2018 som fant sted i London i Storbritannia fra 18. til 24. juni 2018.

Det ble konkurrert i singel og dobbel for menn på gress.

## Vinnere
### Singel
*  **[[Marin Čilić]]** slo  Novak Djokovic, 5–7, 7–6(7–4), 6–3

### Dobbel
*  **[[Henri Kontinen]] ** /  **[[John Peers]]** slo  Jamie Murray /  Bruno Soares 6–4, 6–3

## Referanser


## Eksterne lenker
*
Antalya Open 2018

**[[Antalya Open]] 2018** var en tennisturnering, og del av ATP-touren 2018 som fant sted i Antalya i Tyrkia fra 24. til 30. juni 2018.

Det ble konkurrert i singel og dobbel for menn på gress.

## Vinnere
### Singel
*  **[[Damir Džumhur]]** slo  Adrian Mannarino, 6–1, 1–6, 6–1

### Dobbel
*  **[[Marcelo Demoliner]]** /  **[[Santiago González (tennis)|Santiago González]]** slo  Sander Arends /  Matwé Middelkoop, 7–5, 6–7(6–8), [10–8]

## Referanser


## Eksterne lenker
*
Apelles

**Alelles** kan sikte til:

* Apelles (Bibelen), en av de sytti Jesu disipler og tidligkristen biskop
* Apelles (maler) fra Kos.
John Aae

**John Amandus Olsen Aae** (1890–1968) var en norsk politiker (Ap) og pressemann, mest kjent som ordfører i Trondheim fra 1948 til 1957 og disponent i *[[Avisa Trondheim|Arbeider-Avisa]]* i en mannsalder.

## Tidlig liv og virke
Han ble født i Krokom i Jämtland av norske Lena Aae, som var ugift og arbeidet som meierske. Faren var den svenske skomakersvennen Olof Nilsson, som snart utvandret til Amerika. Gutten ble oppkalt etter sin morfar, John Aae, som hadde bygslet en plass under gården Å i Snillfjord. Ti måneder gammel ble John satt bort til sin mors søster, Elisabet, på husmannsplassen Aunbakken i Snillfjord. I 1897 kom de tilbake til Å. Moren kom tilbake til Norge noen år senere og giftet seg i 1906 med lærer og klokker Peder Strand på Vinjeøra.

John Aae var sjømann og gårdsgutt i Snillfjord, men flyttet til Trondheim for å gå amtsskolen på Moholt under bestyrelse av Peter Dybdahl. Aae begynte i 1908 på underoffiserskolen, men sluttet som følge av hærordningen av 1909, som gav ham færre yrkesmuligheter i det militære. Han tok heller et halvårig kurs på Karl Solbergs handelsskole og ble ansatt hos en kolonialgrossist. På denne tiden var samvirkebevegelsen på sterk fremmarsj, og i 1914 ble han samvirkelagsbestyrer på Selsbakk. I 1917 ble mange forsyningsoppgaver overtatt av kommunene, som følge av verdenskrigen, og Aae gikk over til en stilling som forretningsfører for provianteringsrådet i Strinda.

## Inn i politikk og arbeiderpresse
Han meldte seg inn i Trondheim sosialdemokratiske forening, ledet av Martin Tranmæl, i 1912. Året etter ble foreningen sammensluttet med Trondheim sosialdemokratiske ungdomslag, ledet av K.O. Thornæs, til Trondheim sosialistlag. Aae ble valgt inn i styret, som ble ledet av Tranmæl. Han ble også valgt inn i Strinda herredsstyre. I 1915 og 1916 var han i to semestre formann i Trøndelag distriktsorganisasjon av Norges Kommunistiske Ungdomsforbund. Han ble senere formann i Sør-Trøndelag Arbeiderparti. I partiet traff han også Gjertrud Sagflaat, som han giftet seg med i 1918.

I 1919 ble han ansatt som forretningsfører i partiorganet *[[Ny Tid (1899–1947)|Ny Tid]]* i Trondheim. Ved partisplittelsen i 1923 valgte flertallet i trondheimspartiet å følge Norges Kommunistiske Parti. Aae sa opp sin stilling i *Ny Tid* og ble med i den nye trondheimsavdelingen av Det norske Arbeiderparti, ledet av Ivar Aarseth, i likhet med sin nære venn Ivar Skjånes.

I 1924 begynte utgivelsen av Arbeiderpartiet nye organ i Trondheim, *Arbeider-Avisa*, med Aae som disponent. I 1928 ble han også innvalgt i Trondheim bystyre, og i 1935 medlem av formannskapet og varaordfører, mens Ivar Skjånes var ordfører. Under okkupasjonen ble det lovlig valgte bystyret avsatt og *Arbeider-Avisa* stanset av okkupasjonsmyndighetene. Aae satt i fem måneder fengslet på Falstad, og tok seg senere over til Sverige, hvor han ble værende med sin familie til frigjøringen.

## Referanser


## Litteratur
*
*
Arm (vei)

En **arm** er en vei som er en sidevei til en hovedvei, og som har den samme nummer som hovedveien, men ikke er en del av veiens hovedtrasé. Det kan være en parallell vei, eller en sidevei til hovedtrasén, men har alltid anslutning til hovedveien. En arm kan ha skilt med hovedveiens nummer, eller uten noe nummerskilt.

I Norge er det vanlig med slike veiarmer. De kan være tidligere hovedvei før det en ny vei ble bygget, eller anslutning til en annen vei eller en jernbanestasjon eller liknende.

Den lengste veiarmen i Norge er E16 Hønefoss–Sandvika på 46,5&nbsp;km.

I Sverige har veiarmer særlige nummer med hovedveiens nummer, en punkt og to sifrerer. f.eks. E6.20. Disse nummer er ikke skiltet, brukes kun internt.
Anaïs St. John

**Anaïs St. John** (født 1973 i New Orleans som Anaïs Brown) er en amerikansk musiker, musikkpedagog og sceneartist fra New Orleans. St. John har en Bachelorgrad i musikk fra Xavier University og Mastergrad fra University of New Orleans.  
Hun har vært mezzosopran for New Orleans Opera, stilmessig kombinerer hun i nyere tid jazz, blues og R&B. 
Hennes musikk er inspirert av blant andre Irma Thomas, Germaine Bazzle, Eartha Kitt og Lola Falana.

Hun har opptrådt på en rekke scener i New Orleans, som Tulane Summer Lyric Theater, Mid-City Theater, New Orleans Opera, Le Petit Theater, Le Chat Noir, og Jefferson Performing Arts Society. I tillegg har Anais St. John opptrådt på festivaler som inkluderer Jazz Fest, New Orleans Jazz and Heritage Festival, New Orleans French Quarter Fest, Umbria Winter Jazz Festival (Italia), og Jazz Ascona (Sveits).

Hun ga ut albumet *ANAÏS St. John* i april 2012. Anaïs St. John er hovedsakelig en liveartist som setter opp konserter og show. I 2014 satte hun opp et show med musikk av Donna Summer, og i 2018 utviklet hun showet *Simply the Best: The Tina Turner Story* om Tina Turners liv og diskografi.
I august 2018 debuterte hun med showet *Lulu White: Queen of Storyville* på Theatre Wego.

Anais St. John er datter av saksofonisten Marion Brown som opptrådte med John Coltrane.

## Diskografi
* *Anaïs St. John*, 2012

## Referanser


## Eksterne lenker
* 
*  Mama sings the Blues - *New Orleans Living Magazine*, May 17, 2008.
Markvard Bækken

**Markvard Bækken** (født  5. september 1915 i Kynnberget i Sørskogbygda, død 30. august 1992 i Elverum) var en norsk lokalpolitiker for Arbeiderpartiet. Bækken kom inn i kommunestyret i 1952, ble valgt til varaordfører i Elverum i 1959, og ble gjort til ordfører da forgjenger Enok Sletengen døde plutselig 22. november 1962. Bækken var ordfører i 17 år, frem til 31. desember 1979, og er den lengstsittende ordføreren Elverum har hatt. Hans sivile stillinger var som småbruker, gartner og jordstyresekretær/assistent hos herredsagronomen.

Det viktigste som skjedde med kommunen mens Bækken var ordfører var etableringen av Elverum sentralsykehus, som skjedde etter at fylket først hadde utredet sykehus på Hamar. Etter press fra Elverum og nabokommunene endte det med at fylkestinget ikke klarte å ta en beslutning, så regjeringen bestemte at sykehuset skulle ligge på Elverum.

Han var formann i Elverum Elektrisitetsverk fra 1980 til 1983, formann i Elverum samvirkelag, og formann i Elverum og Omegn Boligbyggelag fra 1963 til «ut på 1970-tallet». Bækken var også forretningsfører for *Årbok for Glåmdalen*.

Han giftet seg med Målfrid Løken/Mølmen fra Dovre, som han møtte mens han gikk landbruksskole på Toten under krigen. De fikk to barn. De kjøpte den tidligere husmannsplassen *Sagtjernet* på Søbakken i 1943.

## Referanser
Millingtonia hortensis

***Millingtonia hortensis*** er et eviggrønt tre i trompettrefamilien og den eneste arten i slekta *Millingtonia*.

Det blir 8–25 m høyt. Barken er korkaktig. Bladene sitter motsatt og er dobbelt- til tredobbeltfinnete og 40–100 cm lange. Småbladene er elliptiske til eggformede, 5–7 cm lange, 1,5–4 cm brede, helrandede og tilspissede.

Blomsterstanden består av flere kvaster og er ca. 25 cm i diameter. Kronrøret er hvitt, 3–7 cm langt og 2–3 mm i diameter ved basis. Det er 4 kronfliker som er 1–2 cm lange. En av flikene har et dypt hakk. De fire pollenbærerne er festet i åpningen til kronrøret. Fruktemnet har en lang griffel som stikker ut av kronrøret.

Blomstene åpner seg om natta, dufter sterkt og faller ofte av om morgenen. Frukten er en kapsel som er linjeformet, 30–35 cm lang og 1–1,5 cm bred. Frøene er flate og har gjennomsiktige vinger.

*Millingtonia hortensis* vokser vilt i Kina (bare sørlige Yunnan), Kambodsja, Laos, Myanmar, Thailand og Vietnam. Den er vanlig dyrket i India, Indonesia og Malaysia og er av og til naturalisert. 

## Galleri

Kaval Nimb (Marathi- कावल निम्ब) (1813935925).jpg|Vekstform
Biratumara (Kannada- ಬಿರಟುಮರ) (3069395533).jpg|Bark
Millingtonia hortensis in Hyderabad W IMG 7057.jpg|Bladverk
Millingtonia hortensis (5480966475).jpg|Blomst
Millingtonia hortensis in Hyderabad W IMG 7056.jpg|Fruktkapsel


## Litteratur
* 
* 

## Eksterne lenker
*
Skomaker, bli ved din lest

**Skomaker, bli ved din lest** er en talemåte som går ut på at man bør holde seg til å bedømme det man kjenner til. Det kommer fra latinets ***Sutor, ne ultra crepidam***, som egentlig betyr «skomakeren må ikke bedømme noe utover skoene».

Bakgrunnen for uttrykket er en historie som fortelles av Plinius den eldre (23-79) i hans *[[Naturalis Historia]]*  [XXXV, 85 (Loeb IX, 323–325)]. Den greske maleren Apelles pleide ifølge Plinius å tyvlytte til folk som betraktet bildene hans. En dag han stod gjemt ved et av sine malerier på gaten i Kos, dukket det opp en skomaker som først begynte å kritisere hvordan maleren hadde gjengitt en sandal. Deretter begynte skomakeren å kritisere hvordan benet som bar sandalen var malt. Da skal Apelles ha blitt provosert, og kommet med utbruddet «Sutor, ne ultra crepidam» – skomakeren fikk etter hans mening nøye seg med å kommentere skotøyet på bildet; det øvrige var ikke noe han hadde forutsetninger for å uttale seg om.

## I andre språk

### Engelsk
På engelsk brukes substantivet «ultracrepidarian» om en person som uttaler seg (gjerne i det vide og det brede) om emner han ikke har noen innsikt i. Selve fenomenet kalles «ultracrepidarianism».

Det engelske uttrykket "*A cobbler should stick to his last*" motsvarer det norske ordtaket "*Skomaker, bli ved din lest"*.

### Russisk
På russisk brukes ulike varianter av uttrykket "Суди, дружок, не свыше сапога" *(Fell ingen dom, min venn, utover (det som gjelder) støvelen)*, som skriver seg fra Aleksandr Pusjkins poetiske gjendiktning fra 1829 av historien om Apelles.

### Spansk
I spansktalende land brukes ordspråket "*Zapatero, a tus zapatos*" (*"Skomaker, (hold deg) til skoene dine"*).

### Fransk
På fransk brukes varianter av uttrykket «*Cordonnier, ne juge pas plus haut que la chaussure!*», som i omtrentlig oversettelse betyr «*Skomaker, avsi ingen dom over det som er ovenfor skoen!* ».

## Se også

* Dunning-Kruger-effekten

## Referanser


## Kilder
*
Hollow Creature

**Hollow Creature** er et teaterprosjekt som ble etablert i 1997 av dukkespiller og dukkemaker Kirsti Ladegaard og scenograf og regissør Gerd Zoe Christiansen.

Hollow Creature utforsker et tverrkunstnerisk uttrykk med akse i teaterdukken som plastisk og dramatisk objekt, og forestillingene blir til gjennom en prossessorientert dramaturgi. Hollow Creature har siden starten arbeidet med en rekke kunstnere som fra ulike felt har bedratt til å skape forestillinger med et sterkt visuelt og auditivt uttrykk.

I figurteatret sirkulerer energien gjennom trianglet  spiller-objekt- tilskuer, i en komplisert informasjonsstrøm som krever presis artikulasjon av dukkespilleren, siden det er hun som til enhver tid bestemmer hvor publikum skal ha sitt fokus: på spilleren selv, eller objektet, eller relasjonen mellom de to.  Å være dukkespiller handler om evnen til å projisere pust, liv og bevegelse fra sin egen kropp til et dødt objekt.

Siden 2002 har Kirsti Ladegaard drevet Hollow Creature alene.

I 2001 ble Christiansen tildelt Heddaprisen for scenografien til Hollow Creatures produksjon *Tigerhagen*. Kritikerne omtalte kompaniets scenkunst som «teater i grenseland».

## Referanser


## Eksterne lenker

* Om Hollow Creature på www.sceneweb.no - besøkt 29. oktober 2018.
Transportbro

**Transportbro** (også kalt bro med hengeferje) er en bro med to høye og solide ståltårn i land hvor det blir reist en bærer eller fagverkskonstruksjon med skinner for en vogn over elven. Fra denne vognen vil kabler føres ned til en stor plattform som dermed transporteres fra elvebredd til elvebredd. Brokonstruksjonen var ment for vegtransport over et trafikkert elveløp eller innløp hvor brolegemet ikke skulle stenger for skipene. Vegkjøretøyene vil kjøres inn i plattformen eller gondolplattformen, og så føres fram til den andre elvebredden, men det ment liten kapasitet i senere tid. Denne brotypen var uvanlig, bare et par dusin broer var bygd, stort sett ved århundreskiftet til det tjuende århundret. I 2010-årene er bare åtte bevarte broer tilbake, den ene har blitt konvertert om til løftebro.

Den første transportbroen som var bygd, var Biscaya-broa i Portugalete i Spania som stod ferdig i 1893. Broingeniøren Alberto Palacio hadde designerte denne broen, som tjente som inspirasjonskilde for andre brobyggerne som vil ha liknende broer. Brotypen hadde vist seg praktisk hvor man ikke kan bygge lange broer med stor brospenn på overgangssteder hvor det heller ikke var mulig å ha ferjeovergang. Så tidlig som i 1872 var den første transportbroen planlagt over elven Tees i Middlesbrought, men det ble kansellert på grunn av finansielle vanskeligheter. Dermed kunne den spanske arkitekten fra Bilbao sammen med sin kollega Arnodin fra Frankrike tar æren i 1893. De hadde valgt å bruke hengebroprinsippet med 160 meter avstand mellom tårnene.

Biscaya-broen som også het Viscaya-broen er omtalt som en heisebro som deles i to grupper, løftebro og transportbro.

## Transportbroene

## Nye broer

## Tidlige historiske broer

## Referanser


## Litteratur
* 
* John Hannavy; *Transporter Bridges - an Ilustrated History* Pen & Sword Transport 2020 ISBN 978 1 52676 038 8
* Svein Magne Olsen; *Broer i Norge* Vigmostad & Bjørke 2008 ISBN 978-82-419-0504-9
* Flemming Søeborg; *Færgen er i havn om få minutter* Gyldendal 2017 ISBN 978-87-02-24620-9

## Eksterne lenker

*BBC Article on the Middlesbrough Transporter Bridge
*Warrington Transporter Bridge
*BBC Article on the Bridges of the River Tees
*Structurae: Transporter bridges
*The World of Transporter bridges
*Official Website of the Rochefort Transporter Bridge
*Flying Bridges: A Short History of Transporter Bridges
Apelles (maler)

**Apelles** (gresk *Απελλής*; flor. 300-tallet f.Kr., kanskje fra Kolofon, døde kanskje på Kos) levde på Alexander den stores tid og var en av oldtidens mest berømte malere.

Han var forfatter av en lærebok. Flere av hans utsagn er blitt ordtak eller stående uttrykk. Slik for eksempel hans svar til en skomaker som først hadde kommet med anmerkning vedrørende en sko som Apelles hadde malt, men etter at Apelles hadde forbedret skoen, i overmot anmäerket også om benet: «Skomaker, bli ved din lest!» (latin: *Ne sutor ultra crepidam!*), og hans kjente valgspråk: «Ingen dag uten linjeøvelse» (latin: *Nulla dies sine linea*).

## Referanser


## Kilder
* Oppslag av cand.mag. H.A. Kjær i Salmonsens Konversationsleksikon, bd. 1, s. 859

## Litteratur
* Werner Krenkel: *Apelles bei Petron und Lucilius.* In: *Wissenschaftliche Zeitschrift der Universität Rostock.* 17.7/8 (1968) 689–695.
* *[[Künstlerlexikon der Antike]].* I (2001) 62–64 s.v. Apelles (I) (G. Bröker)
* Bernard Andreae: *Apelles von Kolophon. Das Telephosbild aus Herculanum im antiken und modernen Kunsturteil*. Abhandlungen der Geistes- und Sozialwissenschaftlichen Klasse / Akademie der Wissenschaften und der Literatur. Mainz, 2011,2.
* David Cast: *Simon the Shoemaker and the Cobbler of Apelles*. In: *Source*. 28 (2008) 1–4.
* Christiane J. Hessler: *Ne supra crepidam sutor! Schuster, bleib bei deinem Leisten. Das Diktum des Apelles seit Petrarca bis zum Ende des Quattrocento*. I: *Fifteenth Century Studies*. 33 (2008) 133–150.

## Eksterne lenker
* 
* Oppslag i *Den Store Danske*, DSD
Sundbrua (Eidsvoll)

**Sundbrua** (**Gamle Eidsvoll bru**) er en fagverksbro laget i stål på fylkesvei 181 (kommunal vei) i Eidsvoll kommune i Akershus. Arbeidet med å lage Sundbrua startet i 1922 og den ble åpnet for trafikk 15. desember 1923. Brua krysser elven Vorma, er 192 meter lang og har bruspenn på 60, 70 og 60 meter.

Sundbrua erstattet en pelebru, bygget i tre fra 1857. Gamlebrua var i 1867 blitt ombygd for å tilrettelegge for dampskiptrafikk, og hadde i 1901 fått spenn av jernfagverk. Etter rivingen ble jernfagverket overdratt til Vormsundbrua.

Sundbrua er per 2023 stengt for biltrafikk og benyttes kun som gang- og sykkelbro. Noen få meter sørøst for brua ligger den noe større Eidsvollbrua. Sundbrua ble rehabilitert i 2022 i forbindelse med at det skulle bygges ny bru over jernbanesporene.

## Se også
*Eidsvollbrua
*Liste over broer i Norge
*Liste over broer i Norge etter lengde

## Referanser
Presterød

**Presterød** er en bydel i Tønsberg i Vestfold. Bydelen ligger rett ved siden av åsen Sandeåsen. Presterøds høyeste punkt er åsen og boligområdet Presterødåsen. Presterød lå tidligere i Sem kommune.

## Kjente personer fra Presterød
* Ivar Christian «Ravi» Johansen, norsk artist.